# OBRAZLOŽENJE OPĆEG DIJELA FINANCIJSKOG PLANA

## 07815 Državni hidrometeorološki zavod

PRIHODI I PRIMICI

Prihodi i primici ostvaruju se iz sljedećih izvora:

Izvor 11 Opći prihodi i primici

Izvor 31 Vlastiti prihodi

Izvor 51 Pomoći EU

Izvor 52 Ostale pomoći

Izvor 559 Ostale refundacije iz pomoći EU

U Proračunskom okviru 2025-2027. očekuje se ostvarenje prihoda u skladu s planiranim financijskom planom za svaku pojedinu godinu. Planirana sredstva bit će utrošena u skladu s dinamikom provedbe, planom nabave i preuzetim obvezama.

Ukupni prihodi i primici Državnog hidrometeorološkog zavoda u 2025. godini planirani su u ukupnom iznosu od 22.298.633 eura, u 2026. godini 22.334.485 eura i u 2027. godini 26.848.116 eura.

U financijskom planu za razdoblje 2025. -2027. godine više od 85% prihoda od ukupno planiranih, odnosi se na izvor 11 Opći primici i prihodi. Prihodi na izvoru 11 u sljedećem trogodišnjem razdoblju su veći u odnosu na aktualni tekući plan 2024. i to zbog povećanja plaća čiji je iznos dobiven pod pretpostavkom razine prava iz rujna 2024. godine, kao i uvođenja novog posebnog koeficijenta (hidrometeorološki) te u skladu s najavljenim Vladinim prijedlogom uredbe o novoj poreznoj reformi početkom 2025. godine.

Do smanjena će doći na izvoru 31 Vlastiti prihodi budući da su sredstva tijekom 2024. godine utrošena za uspješnu implementaciju projekata METMONIC i VEPAR koji su završili s provedbom. Izvor 31 Vlastiti prihodi obuhvaća manje od 10% strukture svih prihoda.

Budući da je neizvjesna izgradnja i opremanje nove zgrade DHMZ-a, sredstva nisu planirana za sljedeći Proračunski okvir 2025.-2027.

Unutar ukupnih prihoda u trogodišnjem okviru, planirano je manje od 1% prihoda na izvoru 51 Pomoći EU. Za prve dvije godine proračunskog okvira 2025.-2027. u odnosu na prethodno razdoblje predviđeno je blago povećanje prihoda namijenjenih provedbi projekta, dok je u zadnjoj godini nema planiranih prihoda na izvoru 51 zbog završetka projekta LIFE CITY TRAQ.

Kroz naredno trogodišnje razdoblje, na izvoru 52 Ostale pomoći očekuje se ostvarenje prihoda u visini od 5% za potrebe održavanja državne mreže postaja za kvalitetu zraka, kao i za potrebe provođenja Zakona obrane od tuče.

Na izvoru 559 Ostale refundacije iz pomoći EU u zadanom Proračunskom okviru, očekuje se povećanje prihoda u 2025. godini budući da će projekt biti u zreloj fazi provedbe, a 2026. godine očekuje se smanjenje prihoda s obzirom da projekt završava s provedbom.

RASHODI I IZDACI

Ukupni rashodi i izdaci Državnog hidrometeorološkog zavoda u 2025. godini planirani su u ukupnom iznosu od 22.298.633 eura, u 2026. godini 22.334.485 eura i u 2027. godini 26.848.116 eura. Rashodi i izdaci planirani su po aktivnostima i projektima, izvorima financiranja i ekonomskoj klasifikaciji.

Najznačaniji rashod od ukupno planiranih rashoda u trogodišnjem razdoblju, odnosi se na skupinu 31 Rashodi za zaposlene (plaće, doprinosi i ostala materijalna prava) i 32 Materijalni rashodi (energija, komunalne usluge, članarine i norme, intelektualne i usluge tekućeg i investicijskog održavanja).

Osim toga, veliki dio planiranih rashoda odnosi se na naknade honorarnim motriteljima na meteorološkim, kišomjernim i postajama za kvalitetu zraka koji su neophodni za kontinuirano praćenje i bilježenje podataka i promjena te na najam poslovnih prostorija koje DHMZ koristi za obavljanje redovnog poslovanja.

PRIJENOS SREDSTAVA IZ PRETHODNE I U SLJEDEĆU GODINU

Državni hidrometeorološki zavod je iz 2023. godine prenio neutrošena sredstva na izvoru 31 Vlastiti prihodi i na izvoru 52 Ostale pomoći.

Planirana sredstva na izvoru 31 za razdoblje 2025.-2027. godine planira se potrošiti na financiranje aktivnosti i nabava koje će osigurati neometano obavljanje djelatnosti, budući da sredstva iz izvora 11 državnog proračuna nisu dostatna za održavanje meteorološke, hidrološke mreže i mreže za kvalitetu zraka.

Neutrošena sredstva na izvoru 52 odnose se na sredstva dobivena od međunarodnih organizacija, Fonda za zaštitu okoliša i energetsku učinkovitost te od županija za sufinanciranje i provedbu projekata i aktivnosti obrane od tuče.

Sredstva uplaćena od strane međunarodnih organizacija odnose se na financiranje međunarodnih projekata i prenijet će se u naredno razdoblje u svrhu njihove daljne provedbe.

Sredstva Fonda za zaštitu okoliša i energetsku učinkovitost odnose se na finaciranje aktivnosti koje provodi Državna mreža za trajno praćenje kvalitete zraka.

Sredstva od strane županija uplaćuju se na ime provođenja aktivnosti obrane od tuče. Zavod je u prethodnom razdoblju provodio samo nužne radnje u provedbe Zakona obrane od tuče u skladu s preporukom Ministarstva poljoprivrede.

U sljedećem financijskom razdoblju razlika u prijenosu sredstava bit će posljedica utrošenih sredstava tijekom 2024. godine za potrebe sufinanciranja projekta METMONIC i VEPAR, te ostalih aktivnosti za koja su bila nedostatna proračunska sredstva.

UKUPNE I DOSPJELE OBVEZE

Stanje obveza na dan 31.12.2023. Stanje obveza na dan 30.06.2023.

Ukupne obveze 1.550.851,40 2.594.605,06

Dospjele obveze 3.855,20 6.529,60